आईपीएल 5 में नहीं खेलेंगे चोटिल स्मिथ - आईपीएल 5 में नहीं खेलेंगे चोटिल स्मिथ , Cricket Hindi News - Hindustan
आईपीएल 5 में नहीं खेलेंगे चोटिल स्मिथ
Last updated: Mon, 02 Apr 2012 04:49 PM IST
दक्षिण अफ्रीका के टेस्ट कप्तान ग्रीम स्मिथ टखने की सर्जरी के कारण आगामी इंडियन प्रीमियर लीग में नहीं खेल पाएंगे। क्रिकेट दक्षिण अफ्रीका ने बयान जारी कर यह जानकारी दी।
स्मिथ को बुधवार से शुरू हो रहे आईपीएल में पुणे वारियर्स की ओर से खेलना था लेकिन वह अपने बाएं टखने की सर्जरी कराएंगे जिसमें पिछले दो महीने से लगातार तेज दर्द हो रहा है।
क्रिकेट दक्षिण अफ्रीका ने जानकारी दी कि स्मिथ का आपरेशन कराने का फैसला बोर्ड के टखने के विशेषज्ञ की सलाह के बाद लिया गया है। दक्षिण अफ्रीकी टीम मैनेजर मोहम्मद मूसाजी ने बोर्ड द्वारा जारी बयान में कहा कि ग्रीम इस हफ्ते केपटाउन में सीएसए के टखने के विशेषज्ञ से मिलने गए थे और उन्होंने पुष्टि की थी कि उनके टखने में भयंकर दर्द का इलाज सर्जरी ही है।
उन्होंने कहा कि सर्जरी के बाद ठीक होने में आम तौर पर आठ से 10 हफ्ते का समय लगा है इसलिए वह भारत में इंडियन प्रीमियर लीग के 2012 चरण में पुणे वारियर्स का प्रतिनिधित्व नहीं कर पायेंगे। सर्जरी कल कराई जाएगी ताकि वह दक्षिण अफ्रीका के जुलाई में इंग्लैंड के दौरे से पहले पूरी तरह से उबर जाएं।
स्मिथ ने कहा कि मैं इस साल आईपीएल में नहीं खेलने से काफी निराश हूं। उन्होंने कहा कि मैं पुणे वारियर्स के साथ दूसरे साल खेलने को बेताब था लेकिन ऐसा नहीं हो पाया। मैं उन्हें इस साल अच्छा प्रदर्शन करने की शुभकामना देता हूं।
Web Title:आईपीएल 5 में नहीं खेलेंगे चोटिल स्मिथ
Gream Smith
कप्तान के रूप में सरे के साथ जुड़े स्मिथ
स्मिथ को आराम देना राष्ट्रीय हित में महत्वपूर्ण: डाक्टर
बीमार बेटी को देखने के लिए स्वदेश रवाना हुए स्वान
स्मिथ की जगह पीटरसन के नाम को आईसीसी की मंजूरी
SAvAUS: दक्षिण अफ्रीकी बल्लेबाजों के बाद गेंदबाज ऑस्ट्रेलिया पर हावी